b'\n_START_ARTICLE_\nHaukivaho\n_START_SECTION_\nMaantiede\n_START_PARAGRAPH_\nJ\xc3\xa4rven pinta-ala on 7,1 hehtaaria ja sen pituus on 400 metri\xc3\xa4 ja leveys 250 metri\xc3\xa4. Se sijaitsee Tammelan puolella keskell\xc3\xa4 tihe\xc3\xa4sti ojitettua Haukivahonsuota, jonka johto-oja on Haukivahon laskuoja. Se virtaa Keskilammin ja Korpilammin l\xc3\xa4pi ja yhtyy Suoj\xc3\xa4rvenjokeen, joka laskee Suoj\xc3\xa4rvest\xc3\xa4 Uljasj\xc3\xa4rveen. Johto-oja l\xc3\xa4htee j\xc3\xa4rven pohjoisrannalta ja on kokonaisuudessaan 1,7 kilometri\xc3\xa4 pitk\xc3\xa4._NEWLINE_J\xc3\xa4rven rantaviiva on 1,1 kilometri\xc3\xa4 pitk\xc3\xa4 ja sen ranta on suomaastoa. J\xc3\xa4rvi on autio ja Tammelan ja H\xc3\xa4meenlinnan v\xc3\xa4linen raja ohittaa sen 450 metrin et\xc3\xa4isyydelt\xc3\xa4.\n_START_SECTION_\nHistoria\n_START_PARAGRAPH_\nVuoden 1855\xe2\x88\x921856 Kalmbergin kartastossa j\xc3\xa4rven nimi kirjoitettiin "Iso Haukilammi" erotukseksi nykyisest\xc3\xa4 Keskilammista, jonka nimi kirjoitettiin silloin "W\xc3\xa4h\xc3\xa4 Haukilammi".'